b'\n_START_ARTICLE_\nRendiment (finances)\n_START_PARAGRAPH_\nRendiment \xc3\xa9s la traducci\xc3\xb3 del concepte financer angl\xc3\xa8s yield (de l\'angl\xc3\xa8s medieval yielden, yelden: pagar; de l\'angl\xc3\xa8s antic: gieldan, \xc4\xa1ieldan: pagar; del protogerm\xc3\xa0nic geldanan: pagar). Cognat amb l\'holand\xc3\xa8s gelden: tenir valor, i amb l\'alemany gelten: tenir valor).\n_START_SECTION_\nPleonasmes en traduccions\n_START_PARAGRAPH_\nEn traduccions a lleng\xc3\xbces llatines d\'obres financeres escrites en angl\xc3\xa8s a vegades apareixen pleonasmes, o sigui, redund\xc3\xa0ncia en els conceptes tradu\xc3\xafts; d\'aquesta manera hom pot trobar-se l\'expressi\xc3\xb3 \xc2\xabtaxa de rendibilitat\xc2\xbb degut a una mala traducci\xc3\xb3 de rate of return, de manera que en la traducci\xc3\xb3 hi ha una redund\xc3\xa0ncia de conceptes doncs la rendibilitat \xc3\xa9s, per si mateixa, una taxa, \xc3\xa9s a dir, el \xc2\xabrate of return\xc2\xbb \xc3\xa9s la rendibilitat, i si es vol una traducci\xc3\xb3 m\xc3\xa9s literal es pot emprar la construcci\xc3\xb3 \xc2\xabtaxa de retorn\xc2\xbb, per\xc3\xb2 no \xc2\xabtaxa de rendibilitat\xc2\xbb. Pel lector catal\xc3\xa0, \xc3\xa9s un cas semblant al de Vall d\'Aran, doncs \xc2\xabAran\xc2\xbb \xc3\xa9s un mot d\'origen basc que significa "vall", de manera que la Vall d\'Aran \xc3\xa9s \xc2\xabVall de la Vall\xc2\xbb.'